Hieraŭ, la 23an de septembro al la Telegrama kanalo “Esperanto-novaĵoj” ( aliĝis centa abonanto. Ĉi tiu kanalo estis fondita la 13an de julio 2023 por diskonigi koncizajn Esperanto-novaĵojn, ĉefe el la ĉiutage aktualigata novaĵretejo “La Ondo de Esperanto” (
#000000
La 14a JES okazos en Storkow
#000001
JES – la Junulara E-Semajno – estas unu el la plej grandaj Esperanto-aranĝoj de la junularo. Ĉiujare ĝi okazas ĉirkaŭ novjaro dum unu semajno, kutime en Germanio aŭ Pollando. Ĝi okazos jam la 14an fojon.
#000002
Ni invitas vin partopreni en la 20a Novjara Renkontiĝo (NR), kiu okazos de la 27a de decembro 2023 ĝis 3a de januaro 2024 (de merkredo ĝis merkredo) denove en Wiesbaden, 40 km okcidente de Frankfurto ĉe Majno en kiu ni jam trifoje kaj tre agrable kunestis jarfine. Refoje ni ĝuos agrablan etoson kun amikoj, konatoj kaj novuloj. Multaj denove estos el la meza generacio, kun aŭ sen kunuloj kaj infanoj; ni sincere bonvenigos homojn pli aĝajn kaj pli junajn.
#000004
La 1-10an de septembro okazis la librobienalo en Rio-de-Ĵanejro, Brazilo, la plej granda librofoiro de Latinameriko. Ĉi-jare pli ol 600 mil homoj vizitis ĝin. La vicprezidanto de UEA, Fernando Maia Jr, ĉeestis en la Esperanto-budo kaj dividis kun ni, kiuj estas liaj impresoj kaj ĉu ni povas esperi, ke novaj aktivuloj aperos:
#000006
La 19an de septembro 2023 en Valencio forpasis
#000007
Augusto Casquero de la Cruz (1945-2023)
#000008
Esperanto-kurso por hispanparolantoj en 2023
#000009
En 2020, 2021 kaj 2022 UEA, pere de sia Amerika Komisiono, kaj Kolombia Esperanto-Ligo (KEL), kunlabore kun Hispana Esperanto-Federacio (HEF) kaj TEJO, realigis virtualajn Esperanto-kursojn por hispanparolantoj. Entute ĝis nun aliĝis pli ol 1500 lernintoj el 29 landoj. La kursoj estas senpagaj kaj celas komencantojn kaj progresantojn. Ĉiu lernanto havas aliron al vasta materialo, parolsesioj, lerniloj kaj virtualaj lecionoj gviditaj de spertaj esperantistoj, kiuj volontule instruis la bazojn de la lingvo, prononcadon, historion kaj panoramon de la Esperanto-movado kaj aliajn temojn.
#000010
Jam eblas aliĝi al la 4a Virtuala Kongreso de Esperanto (VK), kiu okazos de la 23a ĝis la 26a de novembro 2023: vk.esperanto.net/2023.
#000012
La 4a VK estas organizata de UEA kaj teknike realigata de E@I. Kunrealigas kaj kunprizorgas la muzikan programon la eldonejo Vinilkosmo. Ĝi estas senpaga por individuaj membroj (IM) de UEA, kiuj al ĝi aliĝos ĝis la 13a de novembro 2023.
#000013
Esplorstipendio Marjorie Boulton al Cecilia Gialdini
#000014
La 15an de septembro 2023 Armel Amiot, Esperanto-artisto el Normandio (Francio), revenis por regali nin per la nova oficiala muzikvideo Nova ĝojo el sia unua Esperanto albumeto Banĝo Esperanto. Spektu ĝin en la Jutuba kanalo de Vinilkosmo: 
#000017
Ĉu vi volas trapasi Esperanto-ekzamenon rete en 2024?
#000018
La unulingvaj Esperanto-ekzamenoj de UEA laŭ la Komuna Eŭropa Referenckadro (KER-ekzamenoj) estas unu el la plej gravaj servoj de UEA, realigataj de sia KER-Ekzamena Centro (KER-EC), kunlabore kun la Akademio de Esperanto kaj la retejo Edukado.net. Ili ekzistas en la niveloj B1, B2, C1 kaj C2 kaj eblas ilin trapasi surloke, en specifaj okazoj, aŭ rete, laŭ specifa kalendaro. Por la jaro 2024 KER-EC planas retajn ekzamenojn je ĉiuj niveloj. Ankoraŭ ne estas certe pri surlokaj ekzamenoj. Pro tio tre gravas, ke interesatoj respondu enketon, per kiu eblas indiki sian interesiĝon trapasi la ekzamenon rete. La respondoj al la enketo povas influi la elekton de la ekzamenperiodo. La enketilo por la jaro 2024 jam disponeblas ĉe Edukado.net kaj UEA bonvenigas interesatojn ĝin respondi: 
#000019
Ekde registaroj ĝis ordinaraj civitanoj, ni ĉiuj devas decidi pri paco. La ĉi-jara temo por la Tago de Paco estas “Agado por paco: Nia ambicio por la Celoj por Daŭripova Evoluigo”. Por atingi tiujn Celojn ni bezonas pacon; samtempe la Celoj proponas bazon por daŭripova paco inter popoloj kaj homoj.
#000021
La Tago de Paco estas okazo por unuiĝi cele al plifortigo de kulturo de paco. En tiu tago ni petas observon de batalhalto en militoj kaj konfliktoj cele al senperforta solvo de malakordoj. Ni rekonsideru militajn solvojn al disputoj kaj ni subtenu pacon, surbaze de homaj rajtoj kaj malferma dialogo trans lingvaj baroj, kiel pli bonan solvon.
#000022
Kandidatiĝu kaj organizu kune kun Tutmonda Esperantista Junulara Organizo (TEJO) la 81an Internacian Junularan Kongreson (IJK) en via lando en 2025! Daŭrigu la longdaŭran tradicion de la plej granda kaj mojosa internacia evento de la mondo: la IJK! Ĉu vi ŝatus kunlabori kun TEJO por okazigi la IJK-n? Anoncu vin!
#000024
Geamikoj, en BK-2023 ni havis la duan plej altan partoprenon en la BK-historio, nome 180 konkursaĵojn, t. e. nur 6 verkojn malpli ol en la rekorda jaro 2021, kaj 7 verkojn pli ol pasintjare. La konkursaĵoj venis el 31 landoj kaj tiel el veteranaj agnoskitaj plumoj, kiuj donas prestiĝon al BK, kiel el novaj valoraj beletremuloj, kiuj donas promesplenan perspektivon al la panoramo de la Esperanto-literaturo.
#000026
La dua NaturAmika KulturSemajno en Esperanto (NAKSE), kiu okazos la 1-7an de oktobro 2023 en Rozoj (Costa Brava), proponas tre riĉan programon, kulture gastronomie naturamike. Du plentagaj ekskursoj kongruos kun interesaj programeroj, interalie vizito de historia arkivo proksime al Ĝirono, tuj post la vendreda seminario dediĉita al bibliotekoj, gvidota de Rubèn Fernández kaj Bernhard Tuider.
#000027
Universala Esperanto-Asocio (UEA) preparis malfermitajn enketilojn por konatiĝi kun ideoj kaj impresoj de esperantistoj, ĉu membroj ĉu nemembroj de UEA, pri la movado kaj la Asocio. La enketiloj estis konstruitaj tiel, ke por respondi oni devas bezoni malpli ol 10 minutojn. La ĉefan parton eblas rapide respondi nur per klakoj, sed ankaŭ eblas pli detale (nedevige) komenti. La partopreno de ĉiuj utilos por doni bazon por la lastaj konsideroj pri la strategio de UEA.
#000029
Demonstraj versioj de “La Ondo”
Musklaku la kovrilon por legi pliajn informojn.
#000030
Demonstraj versioj de “La Ondo”
#000031
Musklaku la kovrilon por legi pliajn informojn.
#000032